

**REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA VLADISLAVCI**  **OPĆINSKI NAČELNIK** |

KLASA: 112-07/22-01/05

URBROJ: 2158-41-02-22-1

Vladislavci, 8. studenoga 2022. godine

Na temelju Odluke o financiranju projektnog prijedloga „Zaželi bolji život u općini Vladislavci 3“ Ministarstva rada, mirovinskog sustava, obitelji i socijalne politike, KLASA: 983-01/22-01/13, URBROJ: 524-07-02-01-01/3-22-26 od 11. listopada 2022. godine, te Ugovora o dodjeli bespovratnih sredstava za projekte koji se financiraju iz Europskog socijalnog fonda, Operativnog programa Učinkoviti ljudski potencijali 2014-2020 "Zaželi – program zapošljavanja žena – faza II", Kodni broj: UP.02.1.1.16.0275, od 21. listopada 2022. godine, te članka 36. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 8/20 i 2/21) Općinski načelnik Općine Vladislavci, objavljuje

**JAVNI NATJEČAJ**

**za prijam u radni odnos na određeno vrijeme na projektu** **"Zaželi – program zapošljavanja žena – faza III" , "** **Zaželi bolji život u općini Vladislavci 3"**

za prijem u radni odnos na određeno vrijeme u Općinu Vladislavci za potrebe provedbe aktivnosti u sklopu projekta "Zaželi – program zapošljavanja žena – faza III, Zaželi bolji život u općini Vladislavci 3, UP. 02.1.1. 16.0275" – radnica za pomoć i potporu starijim osobama i/ili osobama u nepovoljnom položaju i/ili osobama s invaliditetom

1. **Broj traženih osoba:** 33
2. **Vrsta zaposlenja:** predviđeno trajanje radnog odnosa na određeno – 6 mjeseci
3. **Radno vrijeme:** puno radno vrijeme
4. **Mjesto rada:** područje Općine Vladislavci
5. **Opis poslova:**

* pomoć u dostavi namirnica, lijekova i drugih potrepština,
* pomoć u pripremi obroka u kućanstvima korisnika,
* pomoć u održavanju čistoće stambenog prostora/domova korisnika,
* pomoć u socijalnoj integraciji, posredovanju u ostvarivanju raznih prava (dostava lijekova, namirnica, plaćanje računa, dostava pomagala i sl.)
* pružanje podrške korisnicima kroz razgovore i druženje te uključivanje u društvo,
* pratnja i pomoć u raznim društvenim aktivnostima,
* i drugi poslovi vezani uz skrb starijih osoba i osoba u nepovoljnom položaju.

**6. Kandidati moraju ispunjavati sljedeće uvjete za prijem u radni odnos:**

* punoljetnost,
* nezaposlene žene bez obzira na duljinu prijave u evidenciji HZZ-a s **prednosti zapošljavanja** za:
* žene starije od 50 godina (dokaz: preslika osobne iskaznice),
* žene s invaliditetom (dokaz: nalaz, rješenje ili mišljenje relevantnog tijela vještačenja o vrsti, stupnju ili postotku oštećenja ili potvrde o upisu u Hrvatski registar osoba s invaliditetom),
* žrtve trgovanja ljudima (dokaz: uvjerenje/potvrda centra za socijalnu skrb iz kojeg je vidljivo da je pripadnica ciljane skupine žrtva trgovanja ljudima) ,
* žrtve obiteljskog nasilja (dokaz: uvjerenje/potvrda centra za socijalnu skrb iz kojeg je vidljivo da je pripadnica ciljane skupine žrtva obiteljskog nasilja),
* azilantice (dokaz: odluka o odobrenju azila koju izdaje MUP),
* mlade žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl. (dokaz: rješenje/uvjerenje centra za socijalnu skrb o prekidu prava na smještaj kao oblika skrbi izvan vlastite obitelji),
* liječene ovisnice ( dokaz: potvrda institucije/udruge/pravne osobe da se liječila od ovisnosti o drogama),
* povratnice s odsluženja zatvorske kazne unazad 6 mjeseci (dokaz: potvrda o otpuštanju), pripadnice romske nacionalne manjine (dokaz: izjava osobe o pripadnosti nacionalnoj manjini),
* Beskućnice (dokaz: rješenje centra za socijalnu o smještaju u prihvatilište /prenoćište odnosno o korištenju usluge poludnevnog boravka ili potvrda pružatelja usluge smještaja u prihvatilište/prenoćište ili pružatelja usluge poludnevnog boravka da je osoba korisnik usluge ili uvjerenje /potvrda centra za socijalnu skrb iz kojeg je vidljivo da je pripadnica ciljane skupine beskućnica).
* nezaposlene žene prijavljene u evidenciju nezaposlenih Hrvatskog zavoda za zapošljavanje s najviše završenim srednjoškolskim obrazovanjem.

**7. Prijavi na Javni natječaj kandidati su dužni priložiti:**

* životopis (uz obveznu naznaku kontakt broja),
* presliku osobne iskaznice,
* potvrdu Hrvatskog zavoda za zapošljavanje kojom osoba dokazuje da je prijavljena u evidenciju nezaposlenih osoba (datum izdavanja potvrde nakon datuma objave Javnog poziva)
* dokaz o radnom iskustvu (ispis staža iz E-knjižice Hrvatskog zavoda za mirovinsko osiguranje),

*Podnositeljice su u prijavi dužne naznačiti kojoj skupini iz točke 6. pripadaju te priložiti odgovarajuću potvrdu (npr. za žene s invaliditetom: Rješenje o invaliditetu)*

Osobe koje se prijavljuju na javni natječaj dužne su dostaviti svoju prijavu na adresu:

**Općina Vladislavci, Kralja Tomislava 141, 31404 Vladislavci,** putem pošte ili osobno, u roku od 8 dana, od dana objave natječaja na oglasnim stranicama Hrvatskog zavoda za zapošljavanje, u zatvorenoj koverti, s naznakom: **" Za natječaj – Zaželi bolji život u općini Vladislavci 3"**

Javni natječaj biti će objavljen na službenim stranicama Hrvatskog zavoda za zapošljavanje i internetskoj stranici Općine Vladislavci – [www.opcina-vladislavci.hr](http://www.opcina-vladislavci.hr).

Nepravovremene i nepotpune prijave neće se razmatrati. Osoba koja nije podnijela pravodobnu i urednu prijavu ili ne ispunjava formalne uvijete iz natječaja, ne smatra se kandidatom prijavljenim na natječaj.

Kandidati će o rezultatima natječaja biti obaviješteni u zakonskom roku.

**Općinski načelnik**

Marjan Tomas, v. r.